ജാൽ മിനോച്ചർ മേത്ത

കുഷ്ഠരോഗബാധിതരുടെ പുനരധിവാസത്തിനായി നടത്തിയ സേവനങ്ങളാൽ പ്രശസ്തനായ ഒരു പാർസി ഇന്ത്യൻ സർജനും സാമൂഹ്യ പ്രവർത്തകനും മനുഷ്യസ്‌നേഹിയുമായിരുന്നു ജാൽ മിനോച്ചർ മേത്ത (മരണം 2001).  പുണെ ജില്ലാ കുഷ്ഠരോഗ സമിതിയുടെ പ്രസിഡന്റായിരുന്ന അദ്ദേഹം കുഷ്ഠരോഗികളുടെ സ്വയം സഹായ സംഘങ്ങൾ സംഘടിപ്പിക്കുന്നതിലും ഡോക്യുമെന്ററികളിലൂടെ രോഗത്തെക്കുറിച്ച് സാമൂഹിക അവബോധം സൃഷ്ടിക്കുന്നതിലും പങ്കാളിയായിരുന്നു. സെറം ഇൻസ്റ്റിറ്റ്യൂട്ട് ഓഫ് ഇന്ത്യ (എസ്‌ഐ‌എൽ) അദ്ധ്യക്ഷനായിരുന്ന അദ്ദേഹം ഫാർമബിസ്, ക്രോണിക്കിൾ ഫാർമബിസ്, വിയന്ന കാൾ ലാൻഡ്‌സ്റ്റൈനർ ഇൻസ്റ്റിറ്റ്യൂട്ട് എന്നിവയുടെ ഉപദേശക സമിതികളിൽ ഇരുന്നു.  കുഷ്ഠരോഗ നിർമാർജന പരിപാടിയിലേക്കുള്ള അദ്ദേഹത്തിന്റെ ശ്രമങ്ങളിൽ പുണെയിലെ ഒരു കുഷ്ഠരോഗ ആശുപത്രിയുടെയും പുനരധിവാസ കേന്ദ്രത്തിന്റെയും നടത്തിപ്പ് ഉൾപ്പെടുന്നു. വൈദ്യശാസ്ത്രത്തിന് നൽകിയ സംഭാവനകൾക്ക് 1982 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.  2001 ഒക്ടോബർ 13 ന് അദ്ദേഹം പുണെയിൽ സെറിബ്രൽ രക്തസ്രാവത്തെത്തുടർന്ന് മരിച്ചു,  ഒരു മെഡിക്കൽ ഡോക്ടറും കാൻസർ സർജനും ആണ് ഭാര്യ മെഹ്രു. അവരുടെ ഏകമകൻ മിനൂ നേരത്തെ ഹിമാലയത്തിലെ ഹിമപാതത്തിൽ കുടുങ്ങി മരണമടഞ്ഞിരുന്നു. 

 ഇതും കാണുക 

 സെറം ഇൻസ്റ്റിറ്റ്യൂട്ട് ഓഫ് ഇന്ത്യ

 അവലംബം 

 പുറത്തെക്കുള്ള കണ്ണികൾ 


വർഗ്ഗം:പാഴ്‌സികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ
വർഗ്ഗം:2001-ൽ മരിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ